
Introducere: 
O scurtă biografie a bătrânului 
Gavriil 


Sfântul Gavriil, schiarhimandrit al Mănăs- 
tirii „Şapte Lacuri”, aflată lângă orașul Kazan, 
din centrul Rusiei, s-a născut în anul 1844 în 
provincia siberiană Perm, într-o familie de ță- 
rani evlavioși, leodor și Evdochia Zirianov. 
Din fragedă tinereţe Gavriil a năzuit la o viaţă 
sfântă și bineplăcută lui Dumnezeu şi, ca un 
ales al Domnului, a fost învrednicit cu darul 
înainte-vederii de la o vârstă timpurie. Odată, 
la vârsta de paisprezece ani, el a fost vin- 
decat de o rana pe care o avea la picior de 
către Sfântul Simion din Verkhoturie, care, 
mai târziu, i s-a arătat sub forma unui călător 
și i-a proorocit viitoarea lui chemare la călu- 
gărie. El era înzestrat cu o neprihănire ca de 
copil, pe care a păstrat-o până la sfârşitul zi- 
lelor sale. El mai avea totodată o memorie 
uluitoare, care mai apoi i-a permis să-și amin- 
tească cărțile pe care le-a citit cu ani în urmă. 

Însetat să ducă viaţă de mănăstire, la vâr- 
sta de douăzeci de ani a primit binecuvânta- 
rea părinților săi şi a pornit spre Mănăstirea 

Optina, recunoscută la acea vreme în toată 
Rusia pentru sfinţenia bătrânilor săi și pen- 
tru munca de tipărire a scrierilor patristice. 
Gavriil a fost primit în obşte și încredinţat 
spre călăuzire marelui duhovnic, Sfântul Am- 
brozie, sub îndrumarea căruia a sporit du- 
hovniceşte. După zece ani la Optina, a plecat 
la Mănăstirea „Sfântul Petru” din Moscova, 
unde a fost tuns în călugărie cu numele de 
Tihon şi unde, în anul 1877, a fost sfinţit 
diacon. Dar viaţa în acel loc era plină de în- 
cercări pentru un om simplu la inimă pre- 
cum părintele Tihon şi, în 1880, el s-a mutat 
la Mănăstirea Teofania, tot în Moscova. 
Trăirea duhovnicească în cadrul mănăstirilor 
orăşeneşti din Moscova nu era una dintre cele 
mai înalte și, drept urmare, a trăit acolo pen- 
tru mai puţin de un an. De această dată, el 
a fost binecuvântat să plece la mult îndepăr- 
tata Mănăstire Raitu, la cincisprezece mile 
distanță de orașul Kazan. Aici, în 1883, 
Gavriil a fost hirotonit ieromonah şi duhov- 
nic al obştii. În această mănăstire din pustie, 
a început să-şi arate darul înainte-vederii la 
un nivel uimitor, pricinuind invidie stare- 
ţului, care a început să îl prigonească. El a 
fost mutat în reședința arhiepiscopului lo- 
cului timp de o lună și, într-un sfârşit, la o 
altă îndepărtată mănăstire, Mănăstirea „Şapte 

Lacuri” a Născătoarei de Dumnezeu, aflată 
la nouă mile depărtare de Kazan, care avea să 
fie casa lui pentru următorii douăzeci și şapte 
de ani. Aici, el a ajuns la deplinătatea maturi- 
tății sale sufletești, „la starea bărbatului desă- 
vârşit, la măsura vârstei deplinătăţii lui Hris- 
tos” (Ef. 4, 13). A început a se ruga Domnu- 
lui din tot sufletul său pentru a putea 
dobândi iubirea de Dumnezeu. Rugăciunile 
lui au fost auzite, iar Dumnezeu i-a dat o dure- 
roasă boală pentru curățirea păcatelor, pe 
care a acceptat-o fără cârtire. Pe patul său 
de suferinţă, unde a zăcut timp de cinci ani, 
smeritul ascet a fost numit mare duhovnic. A 
primit marea schi-mă monahală în 1892 și i 
s-a dat numele de Gavriil. Acum, sufletul lui 
ardea de dragostea pentru Dumnezeu, care, 
pentru el, a luat locul a toate. A început așa- 
dar a primi la sine credincioşi, pe mulți din- 
tre ei vindecându-i de bolile sufletului şi ale 
trupului. 

După ce s-a însănătoșit, ieroschimona- 
hul Gavriil a fost numit stareţ al mănăstirii, 
în anul 1902 și, curând după aceasta, ridi- 
cat la rangul de arhimandrit. Printre fiii săi 
duhovnicești se aflau și mulţi studenţi ai 
Academiei Teologice din Kazan, dintre care, 
câţiva s-au învrednicit mai apoi de cununa 
muceniciei, după Revoluţie. Una dintre fiicele 

sale duhovnicești a fost Marea Ducesă Elisa- 
beta (Romanova), pe atunci stareţa Mănăstirii 
„Marta şi Maria” din Moscova. Aceasta, îm- 
preună cu viitoarea mucenică, la fel ca şi ea, 
maica Varvara, călătoreau în fiecare an până 
la Mănăstirea „Șapte Lacuri”, pentru a primi 
îndrumare din partea stareţului Gavriil. 

Dar cel viclean a stârnit din nou o pri- 
goană împotriva sfântului, lucrând prin in- 
vidia fraţilor mai slabi din mănăstire. În 
1908, cuviosul a fost forţat încă o dată să se 
mute, de această dată, la Mănăstirea Mântui- 
torului şi a Sfântului Lazăr din Pskov, unde 
era stareț unul dintre fiii săi duhovnicești, 
viitorul nou ieromartir Juvenal (Maslovski). 
Părintele Gavriil a dus acolo o viaţă de ru- 
găciune, reuşind să îndeplinească o rânduială 
zilnică de îndelungă rugăciune care cuprin- 
dea douăsprezece mii de repetări ale rugă- 
ciunii lui lisus. Dar nu i-a neglijat pe cei care 
căutau vindecare sau mângâiere de la el, pri- 
mind spre povăţuire până la 150 de oameni 
în fiecare zi. 

După începutul Primului Război Mon- 
dial, regiunea Pskov, fiind aproape de gra- 
niță, nu era considerată un loc sigur pentru 
bătrân, aşa că acesta, în anul 1915, s-a mutat 
înapoi în Kazan pentru ultima oară, unde 
s-a stabilit împreună cu fiul său duhovnicesc, 

Arhimandritul Gurias, revizor al Academiei 
din Kazan. Acolo, a trecut la cele veşnice în 
ziua de 24 septembrie/7 octombrie 1915. La 
înmormântarea lui au slujit patru ierarhi şi 
mulți alți preoți, în prezența unui număr 
mare de fii duhovniceşti, inclusiv Marea Du- 
cesă Elisabeta și o parte dintre maicile ei. A 
fost îngropat la Mănăstirea „Şapte Lacuri”, 
sub biserica pe care chiar el a ridicat-o, cu hra- 
mul „Sfântului Eftimie cel Mare”. 

Devastările sovieticilor nu au lăsat nea- 
tinsă Mănăstirea „Şapte Lacuri” şi, în preajma 
anilor 1980, aceasta zăcea în ruine. Dar, prin 
purtarea de grijă a Domnului, dintre cele șase 
biserici ale mănăstirii, Biserica „Sfântul Efti- 
mie” a fost singura care a supraviețuit. La 
începutul anilor 1990, lucrările de restaurare 
au fost începute de o mică obşte, ele fiind 
continuate până astăzi. În 1996, cuviosul Ga- 
vriil a fost trecut în rândul sfinţilor locali ai 
eparhiei Kazan, iar moaștele lui aducătoare 
de vindecări se odihnesc acum în biserica 
de acolo. 

Din anul 1984, noi am început să publi- 
căm, în revista The Orthodox Word, biografia 
bătrânului Gavriil, care a fost scrisă curând 
după adormirea acestuia de către ucenicul 
său, arhimandritul Simeon (Kolmogorov) şi, în 
anul 1988, am publicat această biografie în 

formă de carte!. Pregătim acum o ediţie pe 
larg a acestei cărţi de inspiraţie, ce va cu- 
prinde și scrieri personale ale cuviosului 
Gavriil, publicate în original în 1902 cu titlul 
Învățături şi Omilii. Aceste scrieri, publicate 
pentru prima dată în limba engleză, sunt pă- 
trunse de învăţătura cea mai aleasă a bătrâ- 
nului Gavriil: iubirea lui Dumnezeu faţă de 
oameni și iubirea omului faţă de Dumne- 
zeu. Câteva selecții sunt prezentate mai jos. 


I. Plinătatea bunătăţii lui 
Dumnezeu 


Adevărat vă spun vouă, lucrători ai viei 
lui Hristos, care lucraţi pentru mântuirea 
voastră în Domnul, să nu vă gândiţi nicio- 
dată că veţi istovi toată bunătatea Domnului. 
Nu! EI este un abis nesecătuit de bunătate. 
Dacă întregul cer și pământ s-ar osteni, în 
mod stăruitor, să Î cunoască, chiar atunci El le 
va arăta din ce în ce mai mult înțelepciunea 


" Arhimandritul Simeon Kolmogorov, Unul dintre 
cei cuvioşi (Platina, California: Frăția Sfântul Gherman 
din Alaska, 1988). 

și iubirea Lui, care se va ridica din tărie în 
tărie, din desăvârșire în desăvârşire; și din 
bucurie şi evlavie, oamenii vor striga veşnic 
precum îngerii: „Sfânt, sfânt, sfânt este Dom- 
nul Savaot, plin este tot pământul de slava 
Lui!” (cf. Isaia 6, 3 şi Proscomidia Sfintei Litur- 
ghii). Lăsaţi-i pe cei care nu au venit să-L cu- 
noască pe Dumnezeu să întrebe cu necredință: 
„Când se va petrece aceasta? Nu este totul 
doar un vis?”. Noi auzim chemarea Mântuito- 
rului Hristos: „Dacă însetează cineva, să vină 
la Mine şi să bea. Cel ce crede în Mine, pre- 
cum a zis Scriptura: râuri de apă vie vor 
curge din pântecele lui” (In 7, 37-38), precum 
și rugăciunea Lui către Tatăl: „Părinte drepte, 
lumea pe Tine nu Te-a cunoscut, dar Eu Le-am 
cunoscut şi aceştia au cunoscut că Tu M-ai 
trimis. Şi le-am făcut cunoscut numele Tău 
şi-l voi face cunoscut, ca iubirea cu care M-ai 
iubit Tu să fie în ei şi Eu în ei” (In 17, 25-26). 
Noi ştim că EI a adus înfiere dumnezeiască 
pentru omenire „şi celor câţi L-au primit, care 
cred în numele Lui, le-a dat putere ca să se 
facă fii ai lui Dumnezeu” (In 1, 12). Această 
putere se descoperă inimilor celor care cu 
smerenie şi cu cunoştinţă urmează calea 
Fiului Lui Dumnezeu. lubirea dumnezeiască 
le este dată lor și ei Îl văd pe Tatăl Ceresc 
pretutindeni și aud vocea Lui, Care ne cheamă, 

ne călăuzeşte și ne mângâie. Acești fii ai lui 
Dumnezeu urmează vestirea Mântuitoru- 
lui: „Luaţi jugul Meu asupra voastră şi 
învăţaţi-vă de la Mine, că sunt blând şi 
smerit cu inima şi veţi găsi odihnă sufle- 
telor voastre” (Mt. 11, 29). Ei împlinesc 
voia Lui, iar făgăduinţa lui Hristos se desă- 
vârşeşte în ei: „vom veni la el şi vom face 
locaş la el” (In 14, 23). Ei sunt făcuţi sălașe 
ale Tatălui şi Fiului și Sfântul Duh descope- 
rindu-li-se lor adâncurile lui Dumnezeu 
(cf. 1 Cor. 2, 10). 

Aici, pe pământ, această cunoaștere a lui 
Dumnezeu este accesibilă. Aici, în inima oame- 
nilor care sunt încă înveşmântațţi în trupuri 
stricăcioase, Împărăţia Domnului își face să- 
laș. Numai dacă oamenii nu ar mai visa că au 
obținut această mare comoară prin ei înșiși! 
„Nu voi M-aţi ales pe Mine — Hristos contra- 
zice aceasta în mod direct - ci Eu v-am ales pe 
voi şi v-am rânduit să mergeţi şi roadă să 
aduceţi, şi roada voastră să rămână, ca Tatăl 
să vă dea orice-l veţi cere în numele Meu” 
(In 15, 16). Cel care se smereşte, care crede 
în Cuvântul lui Dumnezeu din tot sufletul 
şi îl împlinește, prin puterea rugăciunilor, 
Îl va primi pe Însuși Domnul în inima sa; cu 
adevărat, Îl va vedea și ÎI va auzi pretutindeni. 
Chiar și atunci când este ocărât și cuvinte rele 

sunt adresate împotriva sa, el va auzi vocea 
călăuzitoare a Domnului, va vedea degetul 
Lui arătând rănile sale păcătoase şi cu mulțu- 
mire va primi, din acea mână care îl vindecă, 
această arzătoare şi totuşi tămăduitoare oblo- 
jire. EI ştie că nu există un folos mai mare 
decât cel primit de la vrăjmaşi, iar această 
poruncă devine ușoară, chiar de dorit pen- 
tru el: „lubiţi pe vrăjmaşii voştri, binecuvân- 
taţi pe cei ce vă blestemă, faceţi bine celor 
ce vă urăsc şi rugaţi-vă pentru cei ce vă va- 
tămă şi vă prigonesc” (Mt. 5, 44). El îi vede 
pe aceştia ca pe nişte binefăcători, care îl 
ajută să se apropie de Dumnezeu şi să intre 
în Împărăţia Lui, şi nu doar că nu simte ură 
față de ei sau să devină mânios, ci îi iubeşte 
mai mult decât pe ceilalți şi se întristează 
de amărăciunile și căderile lor. Strigând către 
Mântuitorul, Care s-a rugat pe Cruce pen- 
tru răufăcătorii Lui, el de asemenea plânge, 
spunându-l Domnului: „Doamne, nu le socoti 
lor păcatul acesta!” (cf. Fapte 7, 60). 

Cu adevărat, când în inima omului arde 
vâlvâietor dragostea pentru Dumnezeu, el 
este pregătit pentru orice, pregătit să îndure 
orice cu bucurie, de dragul Preaiubitului său 
Domn. Precum ceara se topește în preajma 
focului, așa și inima lui se topeşte sub razele 
arzătoare ale iubirii. Cât de plăcute sunt 

atunci ocările pentru el! Nici nu bagă de 
seamă osândirile, conștientizând micimea 
lui în comparaţie cu dumnezeiasca sufe- 
rință care este mereu înaintea ochilor lui, a 
Celui care a pătimit pe cruce pentru nepu- 
tinţele și durerile noastre. „Văzut-am mai 
înainte pe Domnul înaintea mea pururea, că 
de-a dreapta mea este ca să nu mă clatin” 
(Ps. 15, 8). El simte şi vede puterea harului 
prelungindu-se înaintea lui de pe Crucea 
pe care lisus Hristos a fost răstignit. Faptele 
din trecut îi dau putere în lupta de acum. 
O, ce comoară rodnică va afla atunci în 
inima lui! lubirea dumnezeiască arde în el 
mai strălucitor; el se agaţă acum mai strâns 
de Dumnezeu şi dobândeşte o putere mai 
mare decât cea de dinainte. lată răsplata fap- 
tului de a fi răbdat ocăra! lată mila nesfâr- 
şită a Domnului dăruită unei inimi care păti- 
meşte de dragul Lui. lată binecuvântarea 
cea de nedescris, cea fără de sfârşit! Un om 
care a primit în el lumina despre care vorbeşte 
Domnul — „Eu sunt Lumina lumii; cel ce Îmi 
urmează Mie nu va umbla în întuneric, ci va 
avea lumina vieţii” (In 8, 12) — el însuşi începe 
a se înflăcăra, strălucind şi împărtăşind acea lu- 
mină peste tot în jur. O inimă frântă şi smerită 
ţine loc la toate normele pentru el şi, păşind 
în lumina Domnului, el se apropie în mod 

direct de Dumnezeu, de îmbrăţişarea Lui care 
îi atinge pe oameni. 

Fie ca inimile noastre să se îndrepte şi 
să se smerească — pentru că atunci, ele ne vor 
învăţa totul. Amin. 


II. Smerenia 


Ilubiţi întru Domnul — veseliţi-vă întru 
Duhul Sfânt şi mântuiţi-vă! Despre asta este 
vorba, despre cum ne putem mântui, vom 
vorbi la timpul prezent. Mântuirea noastră 
este un lucru complicat: presupune multă 
muncă. Fiecare muncă îşi are propriul loc, 
în strânsă legătură cu celelalte şi, împreună, 
însumează edificiul bine lucrat al mântuirii 
noastre, cu temelie, ziduri şi cupole. În ce con- 
stă lupta de căpătâi a mântuirii noastre? 
Această temelie o reprezintă smerenia. Toate 
muncile sunt unite, pecetluind un singur 
lucru — neînfricarea — iar neînfricarea este o 
urmare a smereniei. Fără smerenie, aseme- 
nea unei clădiri fără temelie, niciuna dintre 
virtuţi nu poate fi cultivată, nici nu poate fi 
statornicită. Fără smerenie, lepădarea de sine 

şi curățirea, iubirea desăvârşită pentru Dum- 
nezeu şi aproapele sunt cu neputinţă. Nu 
este nevoie a mai aminti nevoinţa postirii, 
privegherii, citirii Sfintei Scripturi, sărăcirii 
de bunăvoie etc. Toate acestea servesc ase- 
menea unor căi de zidire. 

Având sufletul curăţat de întinăciunea 
păcatului iubirii de sine şi punând ca teme- 
lie smerenia, se poate duce la desăvârşire lo- 
caşului sufletesc. Luând formă din nevoinţa 
săvârşirii de fapte bune care să fie pe placul 
Domnului, smerenia este crescută şi înălţată 
de cea mai mare virtute, iubirea. Iubirea pen- 
tru Dumnezeu şi aproapele este conside- 
rată ca fiind duhul tuturor faptelor smerite, 
treapta cea mai înaltă a tuturor năzuinţelor 
sufletului. Este, conform Sfintei Scripturi, 
„marea şi întâia poruncă” (Mt 22, 38), esenţa 
legii (cf. Mt. 22, 40; Rom. 13, 10), legătura 
desăvârşirii (cf. Col. 3, 14). Fără iubire, care 
„nu cade niciodată” (1 Cor. 13, 8), toate cele- 
lalte virtuţi şi daruri sufleteşti (chiar şi 
darul facerii de minuni şi al muceniciei) n-au 
nici o valoare (cf. 1 Cor. 13, 1-3), sunt mijloace 
fără scop. Iubirea este cea mai înaltă desăvâr- 
şire a omului, conducându-l la cea din urmă 
ţintă a existenţei sale — asemănarea cu Dumne- 
zeu. Dumnezeu Însuşi este în mod deosebit 
iubire, astfel încât „cel ce rămâne în iubire 

rămâne în Dumnezeu şi Dumnezeu rămâne 
întru el” (| In 4, 16). 

Întrucât Dumnezeu este întru totul neli- 
mitat, iubirea pentru Dumnezeu trebuie cul- 
tivată la cel mai înalt nivel (sau, mai degrabă, 
trebuie veşnic lucrată). Trebuie să fie curată, 
fără pricini de iubire de sine sau de griji pă- 
mânteşti. Omul trebuie să-L iubească pe 
Dumnezeu pentru Însuşi Dumnezeu. Această 
iubire, conform învățăturilor Mântuitorului, 
trebuie să îmbrăţişeze şi să reînvie toate pute- 
rile sufletului: „Să iubeşti pe Domnul Dum- 
nezeul tău, cu toată inima ta, cu tot sufletul 
tău şi cu tot cugetul tău” (Mt. 22, 37). Când 
se concretizează, această iubire, cuprinzând şi 
îmblânzind toate puterile sufletului, trebuie 
să aibă o asemenea înrâurire asupra omului, 
încât acesta să se gândească doar la Dumnezeu 
(cf. Ps. 41, 2), să-L dorească doar pe Dumnezeu 
(cf. Ps. 72, 23), să-L trăiască și să-L respire doar 
pe El. loate gândurile, toate dispozițiile, nă- 
zuințele şi lucrările unui asemenea om devin 
pecetea vieţii dumnezeiești, imaginea ade- 
vărului dumnezeiesc, sfințenie, bunătate şi 
frumuseţe. 

La înalta ei desăvârşire, iubirea pentru 
Dumnezeu ne transformă în unelte curate ale 
voii Sale, mădularele desăvârşite ale vieţii Lui, 
astfel încât sufletul nostru strigă împreună cu 

Sfântul Apostol Pavel: „M-am răstignit împre- 
ună cu Hristos; şi nu eu mai trăiesc, ci Hristos 
trăieşte în mine” (Gal. 2, 20). 

Desigur, scriu aceste rânduri nu pentru a 
vă învăţa. Nu, iubiții mei fraţi întru Domnul! 
Vreau doar să împărtăşesc cu voi, de la inimă 
la inimă, gândurile mele despre iubirea dum- 
nezeiască. Iubire! Acest cuvânt sfânt îmi ră- 
sună în minte şi în inimă precum cuvântul 
„Dumnezeu”. Ce fel de obstacole există în 
câştigarea acestei comori? De ce mulţi nu o au 
sau nu o caută? Cauza este nefericita iubire 
de sine. Acest cuvânt nu are trebuinţă de tâl- 
cuire — este de înţeles pentru toată lumea. Este 
exact opusul iubiri dumnezeiești: una este 
să-L iubeşti pe Dumnezeu şi alta este să te iu- 
beşti pe tine însuți. 

Această iubire de sine, asemenea unui 
zid de netrecut, opreşte lumina iubirii dum- 
nezeieşti pentru mulți. Iubirea de sine, pre- 
cum spune Domnul, este moartea sufletului: 
„Că cine va voi să-şi scape sufletul îl va 
pierde” (Mt. 16, 25). „lubirea de sine”, explică 
Sfântul Maxim Mărturisitorul, „este pricina 
tuturor gândurilor păcătoase. Pentru că din 
ea se nasc cele trei gânduri pătimaşe: lăcomia, 
zgârcenia şi iubirea de sine... Toate celelalte... 
sunt urmări ale unuia sau altuia dintre aceste 
trei... Cel care taie de la rădăcină [patima iubirii 

de sine], se leapădă, totodată, de toate pa- 
timile ce vin de la ea.” 

O, Doamne! Mă cuprinde groaza când 
privesc către lume — cât de iubitoare de sine 
este şi cât de nepătruns este întunericul pati- 
milor! Legiune este numele lor şi „cu nimic 
nu pot ieşi, decât numai cu rugăciune şi cu 
post” (Mc. 9, 29). Sfântul Isaac din Egipt astfel 
cugeta despre acest tratament în legătură 
cu întreaga luptă pentru mântuire: „inta că- 
lugărului — desăvârşirea inimii — constă într-o 
stare de rugăciune neîntreruptă şi trează şi, 
pe cât e cu putinţă, într-o pace sufletească 
netulburată şi curăţie neîncetată. Pentru a 
ajunge la această stare, este nevoie de ne- 
voinţă trupească, căinţă sufletească şi alte 
virtuţi. Intre acestea există o legătură care 
nu poate fi destrămată... căci aşa cum, fără 
virtute, este cu neputinţă a obţine o stare de 
rugăciune neîncetată, desăvârşită şi curată, 
tot așa, fără rugăciunea neîncetată, virtuțile 
nu pot atinge desăvârşirea.”* 

Şi aşa, închei cuvântul meu cu aceeaşi 
povaţă cu care am şi început: Să urmăm 


* Sfântul Maxim Mărturisitorul, Cele patru sute 
de capete despre dragoste, sec. al III-lea, 56-57, în: Filo- 
calia, vol. 2 (Londra: Faber&Faber, 1981), p. 92. 

* Sfântul loan Casian, Convorbiri duhovuniceşti, 
Convorbiri 9: Primele convorbiri ale Sfântului Isaac 
Sirul, Despre Rugăciune, capitolul 2. 

ascultarea Celui de-al doilea Adam, Dum- 
nezeul nostru şi Mântuitorul nostru lisus 
Hristos, pe care EI a dăruit-o Tatălui: „Pen- 
tru că Eu n-am vorbit de la Mine, ci Tatăl 
care M-a trimis, Acesta Mi-a dat poruncă 
ce să spun şi ce să vorbesc” (In 12, 49). La 
fel cum prin strămoşul nostru, primul 
Adam, şi urmaşii lui, rădăcina tuturor rele- 
lor a fost înălţarea de sine, la fel şi prin Noul 
Adam, Dumnezeu - Omul lisus Hristos, şi 
toţi cei ce vor să trăiască întru Hristos, înce- 
putul, temelia şi sursa a tot binele este sme- 
renia. Contrariul vindecă contrariul. Aşadar, 
dacă pricina tuturor răutăţilor este neascul- 
tarea şi trufia, iar pricina binelui este supune- 
rea, atunci, cei care îşi doresc să ducă o viaţă 
dreaptă trebuie să fie sub ascultarea unui 
duhovnic. Dar, întrucât puterile noastre sufle- 
teşti sunt aşa slăbite încât, chiar atunci când 
vrem să facem binele, facem răul, ne este la 
fel de necesar să cerem ajutorul lui Dum- 
nezeu, Care ne dăruieşte tot ceea este bun. 

III. Despre lupta cu patimile 


Te întrebi: cum se poate lupta cineva îm- 
potriva gândurilor pătimaşe? După mărturia 
pustnicilor experimentați, o mare împăcare se 
dobândeşte în această luptă prin rugăciunea 
cu râvnă la Preasfânta Fecioară Născătoare de 
Dumnezeu şi, de asemenea, la acei sfinţi care, 
ei înşişi, au trecut printr-o luptă crâncenă îm- 
potriva poftei trupeşti sau au răbdat marti- 
riul de dragul fecioriei. Rugăciunile făcute 
lor, la fel ca roua cerească, nimicesc săgețile 
înflăcărate ale celui viclean. Totodată, impor- 
tantă în păstrarea curăţiei sufletului şi trupu- 
lui este deasa spovedanie şi împărtăşire cu 
Sfântul Trup şi Sânge al lui Hristos. În gene- 
ral, în mijlocul luptei cu orice fel de patimă, 
trebuie să depui toate eforturile pentru a-ţi 
îndepărta atenţia de gândurile care te cople- 
șesc şi să le îndrepţi către iubirea de Dumnezeu. 
Nici un gând necurat nu poate să se apropie de 
sufletul îmbrăcat în iubirea pentru Dumnezeu, 
la fel cum nici musca nu se aşează pe mânca- 
rea fierbinte, oricât ar fi de gustoasă. Cei vătă- 
maţi de dragostea lui Dumnezeu, spune Sfântul 

Petru Damaschinul, nu mănâncă timp de mul- 
te zile, uitând de trupul lor; sau, dacă mă- 
nâncă, nici nu bagă de seamă când, ce şi 
cât de mult mănâncă. Dacă un suflet se află 
într-o astfel de stare, ce fel de patimi îl pot 
atinge? Lăsându-se în voia Domnului, aceşti 
oameni năzuiesc, cu toate puterile sufletu- 
lui, spre Unul Dumnezeul iubirii, precum 
plantele către lumina şi căldura soarelui. 
Patimile sunt, de asemenea, înfrânte printr-o 
sinceră recunoaştere a propriei neputințe şi 
prin smerenie, şi umilința sufletului, dacă cu- 
prind întregul suflet, acaparând toate pornirile, 
poftele şi gândurile. Omul nu ar trebui nici 
chiar să se alipească de cele de maximă nece- 
sitate — de pildă: de haine, de unelte etc. — căci 
ataşamentul faţă de cel mai mic, cel mai neîn- 
semnat lucru distruge curăţia inimii în acelaşi 
fel în care gheara unui vultur, prinsă într-o 
plasă, nu îi permite să zboare către ceruri, 
către înălțimile lui fireşti. „Aşadar, se întâm- 
plă”, spune Avva Moise, „că unii, renunțând 
la multele lor avuţii, nu au fost eliberaţi de 
dependenţa lor anterioară faţă de lucruri. 
Aceştia au fost tulburaţi de mânia pentru 
diferite lucruri fără însemnătate, cum ar fi 
un cuţit, un creion, un stilou etc. Ei îşi păzeau 
cărţile cu o aşa grijă, încât nu le dădeau ni- 
mănui să le citească, nici nu ar fi îngăduit 

cuiva să le atingă. Din ceea ce ar fi putut să le 
sporească răbdarea şi iubirea, s-a ajuns la un 
prilej pentru nerăbdare şi distrugere. Astfel, 
nu se poate ajunge niciodată la iubirea desă- 
vârşită descrisă de Apostol (1 Cor. 13, 3)”. 

Un frumos îndemn cu privire la dobân- 
direa despătimirii a fost oferit de Avva Dorotei 
chelarului său: „Dacă voieşti a te feri de că- 
derea în mânie şi duşmănie, încearcă să nu 
simţi nici un atașament pătimaş față de lucru- 
rile materiale. Nu privi nici o unealtă ca fiind 
a ta, şi nici nu o dispreţui ca fiind ieftină şi 
fără de valoare. Dacă cineva îţi cere ceva, oferă-i 
şi nu te tulbura când ceva este rupt sau 
rătăcit din nepăsare sau nepurtare de grijă... 
Trebuie să faci aşa nu pentru că dispreţuieşti 
uneltele mănăstirii, din moment ce ascultarea 
ta este de a te îngriji de ele cu toată puterea şi 
râvna ta, ci pentru că doreşti să te păstrezi 
calm şi liniştit...Vei reuşi să dobândeşti aceasta 
dacă vei administra lucrurile nu ca fiind ale 
tale, ci ca obiecte ale Lui Dumnezeu şi, dacă tu 
crezi că ţie îţi este încredinţată doar grija pen- 
tru ele...”* 

Aşadar, să păşim precum paznicii casei 


* Ibidem, Convorbiri 1: Primele convorbiri ale Avvei 
Moise, Despre Scopul şi Rostul unui Monah, Capi- 
tolul 6. 

Stăpânului, înaintea ochilor Lui. Atunci, frica 
de Dumnezeu va apărea de la sine, devenind 
o călăuză desăvârşită în toate trebuinţele 
noastre şi nu vom avea nevoie de povăţuire 
omenească. „Începutul înțelepciunii este frica 
de Domnul, înţelegere bună este tuturor celor 
ce o fac pe ea” (Ps. 110, 10). 


IV. Indemnuri pentru cei care se 
ostenesc 


Alergaţi, alergați, iubiții mei în Domnul! 
Alergaţi — Domnul Hristos îşi deschide lumi- 
noasa Sa îmbrăţişare. Alergaţi, ca să Îl puteți 
cuprinde pe Hristos şi El vă va arăta bună- 
tatea Lui — harul Duhului Său! El va veni şi-şi 
va clădi lăcaşul înăuntrul vostru; Împărăţia 
cerurilor va sălăşlui în inimile voastre. Atunci 
— având sufletele curate, puterile hărăzite, 
obținând o minte care nu este nici neobosită, 
nici purtată de înfricoşarea gândurilor — 
cinstiţi-L şi iubiţi-L pe Creator, Dumnezeul 
tuturor, mai mult decât orice. Îndreptaţi-vă 


Avva Dorotei, Învățături şi scrisori de suflet 
folositoare, trad. Constantine Scouteris (Atena, 2000), 
p. 265. 

toate dorinţele către EI, atingeți-L. cu frică şi 
cutremur, gustaţi din nemuritoarea Lui Cină, 
simţiţi-l mireasma duhovnicească a veşmin- 
telor Sale şi veţi descoperi că nu este nimic 
mai frumos, mai plăcut, mai blând, mai mare 
sau mai înţelept decât Dumnezeu, Care poate 
da viaţă şi îl poate face pe om nemuritor şi 
nepătimitor. Să nu vă tulburaţi, dragii mei, 
că, începând lupta, vă simţiţi ca într-un 
deşert lipsit de apă, departe de tărâmul pro- 
mis, care izvorăşte lapte şi miere. Dimpo- 
trivă, faceți-vă curaj pentru noi lupte, deoa- 
rece, chiar în deşert fiind, veţi fi feriţi de 
robia faraonului noetic — duşmanul mântuirii 
noastre — veţi trece marea învolburată a pati- 
milor, ajungând pe tărâm uscat, unde veţi sta 
alături de stânca din care curge apă dătă- 
toare de viaţă, la picioarele Lui Hristos Însuşi, 
Dumnezeul nostru. Priviţi-L cu ochii credin- 
ţei şi strigați către EI: „Dă-ne această apă ca să 
nu mai însetăm” (cf. In 4, 14-15) şi din coasta 
Lui El va revărsa Sângele Lui şi apa cea vie. 
Acestea vă vor întări credinţa şi vă vor pregă- 
ti să muriţi pentru Hristos şi poruncile Lui 
— a muri în bucurie, cu convingerea că o astfel 
de moarte (suferinţă) pentru Hristos va aduce 
viaţă (cf. Mt 16, 25); sărăcia se va schimba în 
bogăţie; originile smerite şi neînsemnate vor fi 
transformate într-o adevărată slavă şi înălţare. 

Atunci, neavând nimic, veţi avea totul. Aceasta 
este starea celor care au ajuns deja să-L cu- 
noască pe Hristos, care au obţinut bogăţiile 
Sale de nepătruns. O, cât de fericiţi sunt cei 
care privesc toate cele care sunt vizibile, pre- 
cum praful şi fumul: credinţa în Hristos nu 
doar că le va permite lor să dispreţuiască plă- 
cerile vieţii, ci le va îngădui să îndure, cu răb- 
dare şi seninătate, fiecare ispită, durere, necaz 
şi neplăcere care vin asupra lor, aşteptând 
până când Dumnezeu binevoieşte a privi către 
ei. Asemenea lui David, ei îşi vor spune: 
„Aşteptând, am aşteptat pe Domnul şi S-a 
plecat spre mine” (Ps. 39, 1) — adică: îndurând 
necazurile, nădăjduiesc că Dumnezeu mă va 
ajuta; că EI, văzând cum tânjesc după ajutorul 
Lui fără şovăială, va privi la mine şi îmi va 
arăta mila Lui. 

Dragii mei întru Hristos! Ştiţi cum. Hristos 
îi slăveşte pe cei care, cu răbdare, se căznesc 
spre EI: „Fericiţi cei ce flămânzesc şi însetează 
de dreptate, că aceia se vor sătura” (cf. Mt. 
5, 6). Cred în această adevărată făgăduinţă 
a Domnului și nădăjduiesc că veţi fi mângâ- 
iaţi de EI, pentru că și voi căutaţi şi însetaţi 
după Împărăţia şi dreptatea Lui. Şi, dacă nu 
veţi începe a cârti în setea voastră și, cu răb- 
dare, veţi aştepta ajutorul Lui — atunci, harul 
Domnului vă va răsplăti răbdarea și un sfârşit 

va veni rătăcirilor voastre purificatoare prin 
deşert şi va începe moștenirea tărâmului fă- 
găduit, căci acesta este sfârșitul tuturor 
nădejdilor și străduințelor omului, culmea 
desăvârșirii sale. Cei care nu s-au curățat încă 
de necurăţiile Egiptului, care încă duc dorul 
cărnii egiptene, nu pot intra în odihnă, dar 
cei care sunt smeriţi şi s-au lăsat în voia 
Domnului, cu siguranţă, vor intra înăuntru. 
Ei vor ajunge să cunoască mâna Domnului, 
care se îngrijește de mântuirea lor. Aşadar, în 
ei se va arăta credinţa deplină și, împreună 
cu credința, nădejdea. Lor li se va dezvălui 
cunoașterea și frica de Dumnezeu, Care, îm- 
preună cu dragostea pentru EI, vor sălășlui în 
ei. Pe de-o parte, recunoașterea nimicniciei și 
păcătoșeniei omului și, pe de alta, sentimentul 
iubirii dumnezeiești și al propriei demnități 
înălțate, vor aduce inima omului într-o stare 
de cutremur şi va îmblânzi sufletul — și lacrimi 
de bucurie ale căinţei vor curge din ochii 
aceluia. Astfel de oameni vor spune: „Noi 
suntem fiii lui Dumnezeu, sămânţa nestricată 
a Domnului și, potrivit virtuţii care ne este 
dată, ne este imposibil a fi sclavi ai oricărei 
patimi sau viciu. Nu ne vom cobori pentru 
orice de la înălțimea la care ne-a pus atotpu- 
ternica Mână a Mântuitorului nostru. 

Din nou, strig, împreună cu Sfântul Apostol 

Pavel şi vă îndemn: „Alergaţi aşa ca să-L luaţi” 
(I Cor. 9, 24). Judecătorul luptei, Însuşi lisus 
Hristos, vă priveşte din înălțimea cerurilor, 
ținând în mână Sa cununie nepieritoare. 
Atunci ieşiţi şi lucraţi, luptaţi, preveniţi-vă 
unul pe altul, străduiţi-vă a obţine o cunună şi 
acoperiţi cu ea capul vostru cel cu înfăţişare 
victorioasă. Necruţând vreo putere, zorind că- 
tre o aşa cinstire încât aţi putea să-L dobândiţi 
pe Mirele Hristos. 

ÎL voi ruga pe Domnul meu pentru ca El 
să trimită peste voi harul Sfântului Său Duh, 
Duhul înţelepciunii, credinţei, neînfricării 
şi al nădejdii întru mântuire. Nădăjduiesc că 
Dumnezeu îmi va asculta rugăciunea, deşi 
este neputincioasă, pentru ca El să coboare 
din ceruri şi să ne călăuzească acolo; El S-a 
întrupat şi ne-a dăruit să mâncăm Trupul Său 
şi a vărsat Preacuratul Sânge al Său, ca, prin 
această făgăduinţă, să ne răscumpere Tatălui 
Său; El a murit şi a înviat pentru a ne face pe 
noi moştenitori ai vieţii. Este posibil ca această 
încredințare să nu fie îndeajuns pentru a 
ne asigura că nu suntem robi, ci fii şi fiice, 
moştenitori ai Domnului prin lisus Hristos 
(cf. Gal. 4, 7) 

Ilubiţi ai lui Dumnezeu, moştenitori ai 
Împărăției Lui, fii şi fiice ale lui Dumnezeu! 
Prin mântuire, porţile către Rai cândva închise 

vi se deschid vouă, intrarea în sălaşul sfinților 
se deschide prin credinţa în Fiul lui Dumne- 
zeu. Patimile au fost nimicite, invidia a fost 
făcută de ruşine, răutatea s-a risipit şi întune- 
ricul păcatului a fost împrăştiat de lumina 
harului lui Dumnezeu. Timpul mâniei a făcut 
loc milosteniei, ruşinoasa robie a păcatului a 
fost distrusă, adevărata libertate a fiilor lui 
Dumnezeu a apărut şi o binecuvântare ce- 
rească vă apără! O, binecuvântare, mai mult 
decât şi-ar fi putut dori un muritor! O, triumf 
al tuturor credincioşilor în lumea aceasta! 
Fugiţi, dar, fugiţi, încât bucuria şi pacea 
Domnului, care depăşeşte orice înțelegere, să 
păzească inimile voastre întru Domnul (cf. 
Filip. 4, 7). În mod deosebit, vă doresc ca pacea 
ce însuflețeşte bucuria de negrăit şi liniştea 
sufletească — pacea Domnului, care poate fi 
aflată nu prin vorbe amăgitoare sau prin foloa- 
se, ci doar de către Dumnezeu — pacea care de- 
păşeşte orice pricepere, aceasta este cea pe 
care mintea omului nu o poate cuprinde şi, 
negreşit, nu are puterea de a o face lucră- 
toare. Aceasta este pacea la care râvnesc din 
toată inima pentru voi şi pentru care plâng 
de bucurie; pacea fie cu voi şi legătura iubirii, 
pentru ca, cu o singură gură și cu o singură 
inimă, să aducem o jertfă sfântă Domnului și 
să zicem: „Slavă [ie, Dumnezeul nostru, 
acum şi pururea şi în vecii vecilor. Amin.” 

V. Calea către Dumnezeu — 
iubirea 


Domnul şi Dumnezeul nostru lisus Hris- 
tos „ieri şi azi şi în veci este acelaşi” (Evr. 13, 
8). Dacă într-adevăr aşa este, dacă Dumnezeu 
nu suferă schimbare, dacă El este la fel de 
iubitor şi milostiv ca înainte, atunci cum se 
poate explica aceasta că, deşi ucenicii Săi şi 
mulţime mare de oameni cândva L-au urmat, 
acum noi nu mai ascultăm chemarea Lui şi 
nu Îi urmăm paşii? Este cumva o lipsă de 
iubire pentru El şi pentru căile Lui? Dragii 
mei, oare este posibil să nu ne mai iubim Mân- 
tuitorul? Este cu putinţă să fi atins o aseme- 
nea stare dobitocească încât, la chemarea Lui, 
să răspundem în derâdere şi cu înverşunare 
să călcăm peste poruncile Lui cu mânie? Să 
ne lepădăm de nebunia noastră şi să-L ur- 
măm pe Dumnezeul nostru cu bucurie, ase- 
menea ucenicilor Săi care cândva L-au urmat. 
Acum mântuirea ne este mult mai aproape 
decât a fost pe vremea lor; astăzi este mai 
uşor a-L urma pe Domnul decât a fost atunci. 

Acum nu mai sunt feluritele martiraje şi per- 
secuții ce erau înainte. Acum, credinţa în 
Hristos este credința cea cârmuitoare. Să-L 
urmăm pe Hristos cu bucurie, cu supunere şi 
cu credinţă, precum copiii — căci altfel nu vom 
putea fi în Împărăţia Lui. Aceasta este ceea 
ce ne spune El Însuşi: „Adevărat zic vouă: 
De nu vă veţi întoarce şi nu veţi fi precum 
pruncii, nu veţi intra în Împărăţia Cerurilor” 
(Mt. 18, 3). Cel care descreşte şi se smereşte 
asemenea unui copil, va fi numit mare în Îm- 
părăţia cerurilor, pentru că aici, pe pământ, 
l-a primit înlăuntrul său pe Domnul. Priviţi 
cum Dumnezeu are grijă de aceştia: 
„Vedeţi să nu dispreţuiţi pe vreunul dintre 
aceştia mici”, spune El, „că îngerii lor, în 
ceruri, pururea văd faţa Tatălui Meu, Care 
este în ceruri” (Mt. 18, 10). Şi iar: „Căci Fiul 
Omului a venit să caute şi să mântuiască pe 
cel pierdut... Astfel nu este vrere înaintea 
Tatălui vostru, Cel din ceruri, ca să piară 
vreunul dintr-aceştia mici” (Mt. 18, 11, 14). 
Este evident, aşadar, cum Dumnezeu îi 
ocroteşte pe iubiții săi slujitori, ca niciunul 
dintre ei să nu se prăpădească, şi cum îi pri- 
meşte chiar şi pe fiii Lui risipitori, care s-au 
întors de la pierzanie înăuntrul îmbrățișării 
Sale. Îmbrăcându-i pe ei în veşmintele cură- 
ţiei celei dintâi, porunceşte slujitorilor Lui 

— îngerii — să facă o masă la care să se vese- 
lească cei care s-au întors (cf. Le. 15, 22-23). 
El nu doar îi îmbracă pe fiii rătăcitori în veş- 
minte luminoase, dar îi şi satură cu hrana 
iubirii Sale. Aşa a făgăduit prin profetul le- 
remia: „Că voi adăpa sufletul obosit şi voi 
sătura toată inima amărâtă” (ler. 31, 25). Şi 
prin psalmist El a spus: „Ei vor fi îmbătaţi de 
grăsimea casei Tale şi din izvorul desfătării 
Tale îi vei face pe ei să bea” (Ps. 35, 8). 
Acestea, deci, EI le-a făcut venind în lume şi, 
precum Păstorul cel Bun, a adus oaia rătăcită 
pe păşunea Sa. „Eu am venit”, mărturiseşte 
EI, „ca viaţă să aibă şi din belşug să aibă” 
(In 10, 10). Domnul a bucurat pe fiii Săi care 
s-au întors, spunând către cei ai casei Lui: 
Bucuraţți-vă şi vă veseliţi, „căci acest fiu al 
meu mort era şi a înviat, pierdut era şi s-a 
aflat” (Lc. 15, 24). 

În aşa fel este dragostea şi mila arătată de 
Domnul; asemenea este şi bucuria cu care 
El răsplăteşte de fiecare dată, iar stăruința 
păcătoasă şi mândria din om sunt înfrânte de 
smerenie şi El necontenit ne cheamă pe toți: 
„Dacă Fiul vă va face liberi, liberi veţi fi 
întradevăr” (In 8, 36). De ce oare se află în 
noi acea vătămătoare nesocotinţă faţă de 
chemă-rile iubirii dumnezeieşti, acea ură 
dintre noi, acea mândrie care atinge treapta 

absurdității, acea exagerare a iubirii de sine 
care este tot timpul gata să izbucnească şi 
să-și elibereze veninul cel urât mirositor? 
Să ne pocăim, fraţilor! „lisus Hristos, ieri şi 
azi şi în veci, este acelaşi.” (Evr. 13, 8). El este 
veşnic iubitor şi milostiv, și întotdeauna Îşi 
întinde părin-teasca îmbrăţişare către cei care 
se pocăiesc. Amin. 

In aceeaşi serie au apărut: 


1. Avva lulian Pomerius, Sfaturi către 
preoți despre viața contemplativă 

2. Schimonahul Nicodim din Pustia 
Karuliei, Învățături despre rugăciunea lui 
Iisus 

3. Sfântul Amfilohie de la  Poceaev, 
tămăduitorul celor deznădăjduiți 

4. Kallistos Ware, Mitropolit de Dio- 
Kleia, Rugăciunea lui lisus în scrierile Sfântu- 
lui Grigorie Sinaitul 

5. Părintele Eusebiu Giannakakis, Să 
coborâm cerul în inimine noastre! 

6. Învățăturile şi omiliile Sfântului 
Gavriil, duhovnicul Mănăstirii „Șapte Lacuri” 

